ET Euroopa Liidu Teataja C 226/5

Euroopa Kohtu (kolmas koda) 9. juuni 2011. aasta otsus — Territorio Histórico de Vizcaya — Diputación Foral de Vizcaya (C-465/09 P ja C-468/09 P), Territorio Histórico de Álava — Diputación Foral de Álava (C-466/09 P ja C-469/09 P), Territorio Histórico de Guipúzcoa — Diputación Foral de Guipúzcoa (C-467/09 P ja C-470/09 P) versus Euroopa Komisjon, Comunidad Autónoma del País Vasco — Gobierno Vasco, Comunidad Autónoma de la Rioja, Confederación Empresarial Vasca (Confebask)

(Liidetud kohtuasjad C-465/09-C-470/09 P) (1)

(Apellatsioonkaebus - Riigiabi - Tühistamishagi - Otsus algatada EÜ artikli 88 lõikes 2 ette nähtud ametlik uurimismenetlus - Järgnevalt tehtud lõplikud otsused, millega tunnistati ühisturuga kokkusobimatuks Hispaania poolt 1993. aastal Álava, Vizcaya ja Guipúzcoa provintsis asutatud uute ettevõtjate kasuks rakendatud riigiabi kavad - Ettevõtte tulumaksust vabastamine - Pooleliolevad kohtuasjad - Mõiste „heakskiidetud abi” - Õiguspärane ootus - Mõistliku tähtaja järgimine - Teatamata jätmine)

2011/C 226/07

Kohtumenetluse keel: hispaania

Pooled

Apellandid: Territorio Histórico de Vizcaya — Diputación Foral de Vizcaya (C-465/09 P ja-468/09 P), Territorio Histórico de Álava — Diputación Foral de Álava (C-466/09 P ja C-469/09 P), Territorio Histórico de Guipúzcoa — Diputación Foral de Guipúzcoa (C-467/09 P ja C-470/09 P) (esindajad: abogado I. Sáenz-Cortabarría Fernández ja abogado M. Morales Isasi)

Teised menetlusosalised: Euroopa Komisjon (esindajad: F. Castillo de la Torre ja C. Urraca Caviedes), Comunidad autónoma del País Vasco — Gobierno Vasco (esindajad: abogado I. Sáenz-Cortabarría Fernández ja abogado M. Morales Isasi), Comunidad autónoma de La Rioja (esindajad: abogado J. Criado Gámez ja abogado M. Martínez Aguirre), Confederación Empresarial Vasca (Confebask)

Apellantide toetuseks menetlusse astuja: Hispaania Kuningriik (esindaja: N. Díaz Abad)

Ese

Apellatsioonkaebus Esimese Astme Kohtu (viies koda laiendatud koosseisus) 9. septembri 2009. aasta otsuse peale liidetud kohtuasjades T-30/01–T-32/01 ja T-86/02–T-88/02: Diputación Foral de Álava jt vs. komisjon, millega Esimese Astme Kohus otsustas kohtuasjades T-30/01–T-32/01, et ära on langenud vajadus otsustada hagide üle, milles nõuti, et tühistataks komisjoni 28. novembri 2000. aasta otsus algatada EÜ artikli 88 lõikes 2 ette nähtud ametlik uurimismenetlus seoses maksusoodustustega, mis on antud Diputación Foral de Álava, Diputación Foral de Guipúzcoa ja Diputación Foral de Vizcaya otsustega ja mis seisnevad teatud uute ettevõtjate vabastamises ettevõtte tulumaksust, ning millega Esimese Astme Kohus jättis kohtuasjades T-86/02–T-88/02 rahuldamata hagid, milles nõuti, et tühistataks komisjoni 20. detsembri 2001. aasta otsused 2003/28/EÜ, 2003/86/EÜ ja 2003/192/EÜ abikava kohta, mida Hispaania 1993. aastal rakendas teatavate Álava (T-86/02), Vizcaya (T-87/02) ja Guipúzcoa (T-88/02) provintsis asutatud uute ettevõtjate toetamiseks (vastavalt ELT 2003, L 17, lk 20, ELT 2003, L 40, lk 11, ja ELT 2003, L 77, lk 1), vabastades nad ettevõtte tulumaksust.

Resolutsioon

1) Jätta apellatsioonkaebused rahuldamata.

2) Mõista Territorio Histórico de Vizcaya — Diputación Foral de Vizcayalt, Territorio Histórico de Álava — Diputación Foral de Álavalt, Territorio Histórico de Guipúzcoa — Diputación Foral de Guipúzcoalt ja Comunidad autónoma del País Vasco — Gobierno Vascolt võrdsetes osades välja apellatsioonkaebustega seotud kohtukulud.

3) Jätta Hispaania Kuningriigi kohtukulud tema enda kanda.

(1) ELT C 37, 13.2.2011.